OzLabs/hebrew-wiki-articles huggingface dataset:
ברטלן אדלשטיין

ברטלן אדלשטיין (בהונגרית: Edelstein Bertalan; בודפשט, 26 ביוני 1876 – בודפשט, 3 ביוני 1934) היה תאולוג יהודי-הונגרי, הרב הראשי של בודה, מורה של בית המדרש לרבנים בבודפשט. הוא היה עמית וכותב של ההיסטוריה האוניברסלית של היהודים.

== ביוגרפיה ==
בין השנים 1891–1901 אדלשטיין היה תלמיד בבית המדרש לרבנים בבודפשט. את הדוקטורט שלו במדעי הרוח קיבל בשנת 1900 באוניברסיטת בודפשט (כיום אוניברסיטת אטווש לוראנד), ואת הסמיכה לרבנות בשנת 1902. באותה השנה נבחר לרב של קהילת בודה, ומשנת 1924 היה רבה הראשי של העיר בודה (החלק המערבי של בודפשט). הוא היה מרצה לתאולוגיה בקורס התחתון של בית המדרש לרבנים, שם לימד תנ"ך, תלמוד ולימודי יהדות נוספים. הוא ערך את עלון הקהילה היהודית בבודה ועיבד באופן קבוע את ההיסטוריה של השנים השוטפות. [https://mandadb.hu/common/file-servlet/document/993972/default/doc_url/Edelstein_Bertalan_Az_Eszther_midrsok_1900_1660b36d61267101.pdf מדרשי אסתר] (בודפשט 1900) הייתה עבודת הדוקטורט שלו ועבודתו זו זיכתה אותו בהכרה בחוגים המדעיים. מאמריו הנרחבים שהופיעו ב:
* סקירה יהודית-הונגרית
* "ישראל ההונגרי" (Magyar Izrael)
* "שוויון" (Egyenlőség)
* "הסכמה לאומית" (Országos Egyetértés)
* "עבר ועתיד" (Múlt és Jövő)
* "עלון הקהילה היהודית של בודה" (Budai Izraelita Hitközség Értesítője)
* "ספר הזיכרון של בלאו" (Blau Emlékkönyv)
* "ספרי השנה של האגודה הספרותית יהודית-הונגרית"
* "ספר השנה היהודי"
* "המשפחה היהודית"
* "תולדות הספרות"
* "התנ"ך המשפחתי של פרנקל"
* "ספר הזיכרון של בלוך"

והקנו לו יוקרה רבה.

== עבודותיו ==
* [https://mandadb.hu/tetel/643819/Az_Eszthermidrasok מדרשי אסתר]. בודפשט, 1900.
* השפעת הפילוסופיה הדתית בליטורגיה. עידן התלמוד. בודפשט, 1905.
* [https://mandadb.hu/tetel/655326/Zsinagogai_beszedek דרשות בית כנסת]. בודפשט, 1906
* דוד קאופמן: [https://mandadb.hu/tetel/689072/Zsido_Plutarchos_II פלוטארך היהודי. שני כרכים] (הספרייה היהודית הפופולרית)

== לקריאה נוספת ==
* לקסיקון יהודי הונגרי. 1929. [http://mek.oszk.hu/04000/04093/html/szocikk/11126.htm ברטלן אדלשטיין]
* http://www.zsido.hu/zsinagogak-programok-koezoessegek/73-frankel-zsinagoga
* [https://dspace.oszk.hu/handle/123456789/240973# דו"ח אבל]
* [https://www.arcanum.com/hu/online-kiadvanyok/search/?list=eyJmaWx0ZXJzIjogeyJNVSI6IFsiTkZPX0tPTllfUGV0cmlrXzIiXX0sICJxdWVyeSI6ICJlZGVsc3RlaW4gYmVydGFsYW4ifQ ברטלן אדלשטיין] ב-Arcanum

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:סגל בית המדרש לרבנים בבודפשט
קטגוריה:רבנים נאולוגים
קטגוריה:בוגרי אוניברסיטת אטווש לוראנד בודפשט
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1876
קטגוריה:נפטרים ב-1934
אנשולה קאנט

אנשולה קאנט (באנגלית: Anshula Kant; נולדה ב-7 בספטמבר 1960) היא סמנכ"לית הכספים של הבנק העולמי, והמנהלת הכללית של קבוצת הבנק העולמי, תפקיד אליו מונתה ב-12 ביולי 2019.

==קורות חיים==
אנשולה קאנט נולדה ב, הודו. היא בעלת תואר ראשון ושני בכלכלה מאוניברסיטת דלהי. עמיתה מוסמכת במכון הבנקאות ההודי.

בשנת 1983 החלה לעבוד בסטייט בנק אוף אינדיה, ועסקה בבנקאות קמעונאית ותאגידית, משכנתאות, מטבע חוץ, מימון, ניהול סיכונים, תפעול, תאימות רגולטורית וניהול כללי. במשך מספר שנים הייתה מנהלת מחוזית של פעילות הבנק במהאראשטרה ובגואה. קאנט בנתה עבור הבנק תוכנית ליציבות ארוכת-טווח שזכתה לשבחים.

בספטמבר 2018 מונתה למנכ"לית סטייט בנק אוף אינדיה בסינגפור. היא חברה בדירקטוריון הבנק.

ב-12 ביולי 2019 מונתה לתפקיד סמנכ"לית הכספים של הבנק העולמי, והמנהלת הכללית של קבוצת הבנק העולמי. היא האישה הראשונה בתפקיד זה. קאנט אחראית על המאזן של הבנק, ניהול תקציבי וניהול סיכונים.

בשנת 2020 דורגה קאנט על ידי כתב העת "Business Today" כאחת הנשים המשפיעות ביותר בכלכלה העולמית.

קאנט מתגוררת באוטר פרדש, נשואה ואם לבן ובת.

==קישורים חיצוניים==
* 

==הערות שוליים==

קטגוריה:בוגרי אוניברסיטת דלהי
קטגוריה:עובדי הבנק העולמי
קטגוריה:כלכלנים הודים
קטגוריה:ילידות 1960
תמי טסקר

תמי טסקר (נולדה ב-19 בינואר 1983) היא דוגמנית ושחקנית טלוויזיה ישראלית.

==ביוגרפיה==
טסקר נולדה בקיבוץ גבעת חיים, לעזה ועברי, שעלה מבריטניה.

ב-1997 זכתה בתחרות "סופר מודל". ב-2003 זכתה במקום הראשון בתחרות דוגמנות של ערוץ האופנה (FASHION TV MODEL AWARDS) שהתקיימה במונטה קרלו.

היא דגמנה במילאנו, בפריז ובניו יורק ובארץ דגמנה בין היתר למגזין בלייזר, ב-2009 הופיעה בקמפיין למי עדן.

בטלוויזיה היא הופיעה בתפקידי אורח בסדרות "השועלים", "החברים של נאור" ו"יחפים".

==קישורים חיצוניים==

* 

קטגוריה:דוגמניות ישראליות
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:דוגמנים ישראלים
קטגוריה:גבעת חיים: אישים
קטגוריה:ישראליות שנולדו ב-1983
קטגוריה:ישראלים שנולדו ב-1983
נמל התעופה הבין-לאומי סימפרופול

נמל התעופה הבין-לאומי סימפרופול (ברוסית: Международный аэропорт Симферополь) הוא נמל תעופה בינלאומי של העיר סימפרופול בחצי האי קרים.

==היסטוריה==
מאז מרץ 2014 משרת נמל התעופה רק טיסות פנים רוסיות. טיסות בינלאומיות רשמיות אחרות אינן מופעלות בשל הסנקציות שהוטלו לאחר סיפוח חצי האי קרים לרוסיה והמעמד החוקי השנוי במחלוקת של חצי האי קרים<ref>https://www.kommersant.ru/doc/2754608</ref>.

מאז 24 בפברואר 2024, נמל התעופה אינו פעיל לטיסות אזרחיות עקב המלחמה באוקראינה.<ref></ref> 

==קישורים חיצוניים==

* 

==הערות שוליים==

סימפרופול
קטגוריה:סימפרופול
פסגות אייבורי

פסגות אייבורי (באנגלית: Ivory Pinnacles) הם זוג פסגות מכוסות קרח בצפון חצי האי האנטארקטי, בארץ גרהאם שבאנטארקטיקה.

שיא גובהן של הפסגות 1,120 מטרים מעל פני הים; פסגות אייבורי הם ההר ה-3,089 בגובהו באנטארקטיקה.

הפסגות ממוקמות ממזרח למפרץ שארקו שבחוף דייוויס.

הפסגות ממוקמות ממערב לקרחון פטוס, 14 קילומטרים דרומית-מזרחית לכף קיילמאן.

אוכף פוינטר מפריד בין פסגות אייבורי, לבין גבעת פוינטר.

== היסטוריה ==
=== גילוי ומיפוי הפסגות ===

הפסגות נסקרו ביולי 1948 מהקרקע על ידי משלחת של סקר שטחי חסות איי פוקלנד אשר יצאה ממפרץ התקווה; הפסגות מופו לראשונה בשנת 1948 על ידי סקר שטחי חסות איי פוקלנד.

הפסגות צולמו מהאוויר על ידי הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

=== מקור השם ===

שמן של הפסגות ניתן להן על ידי סקר שטחי חסות איי פוקלנד.

השם הוא תיאורי - מתאר את צבע הפסגות.

אייבורי באנגלית משמעו "שנהב".

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:7418 פסגות אייבורי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=7001&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגות אייבורי] באתר הגאזט האנטארקטי המשווה SCAR של ממשלת אוסטרליה
* [https://peakery.com/ivory-pinnacles-antarctica/ פסגת אייבורי] באתר peakery (מרחקים לאתרים סמוכים)
* [https://www.meteoblue.com/en/weather/current/ivory-pinnacles_antarctica_6621832 מזג אוויר נוכחי עדכני בפסגות אייבורי] (לרבות זמני זריחת/שקיעת שמש/ירח עדכניים)
** [https://www.meteoblue.com/en/weather/14-days/ivory-pinnacles_antarctica_6621832 תחזית מזג אוויר עדכנית ארוכת טווח עבור פסגות אייבורי]
** [https://www.meteoblue.com/en/weather/historyclimate/weatherarchive/ivory-pinnacles_antarctica_6621832 נתוני מזג אוויר היסטוריים עבור פסגות אייבורי]
** [https://www.meteoblue.com/en/weather/archive/yearcomparison/ivory-pinnacles_antarctica_6621832 סטטיסטיקות מזג אוויר עבור פסגות אייבורי]

== הערות שוליים ==

אייבורי
אייבורי
פרס האופנה הבריטי

פרס האופנה הבריטי הוא טקס חלוקת פרסים, הנערך מדי שנה בבריטניה לאישים וארגונים בעלי תרומה ייחודית לתעשיית האופנה בבריטניה במהלך שנה זו, הטקס מאורגן על ידי מועצת האופנה הבריטית.

הטקס נערך לראשונה ב-1989, בין הקטגוריות בהן ניתן פרס כלולות "מעצב השנה" ו"דוגמן השנה", בין הזוכות בקטגוריית הדוגמנות נמנות קייט מוס ולארה סטון. קלייר ווייט קלר זכתה בתואר "מעצבת השנה" בשנת 2018.

הטקס נערך בין היתר באלברט הול ובמוזיאון להיסטוריה של הטבע.

== קישורים חיצוניים ==

* 

קטגוריה:פרסי אופנה
קטגוריה:הממלכה המאוחדת: אופנה
קטגוריה:פרסים בריטיים
Blue Banisters (שיר)

"Blue Banisters" הוא סינגל שהוקלט על ידי הזמרת-יוצרת האמריקאית לנה דל ריי.<ref name=":0"></ref> השיר יצא לאור ב-20 במאי 2021, על ידי חברות התקליטים פולידור ואינטרסקופ, כסינגל ראשון מתוך אלבום האולפן השמיני שלה, Blue Banisters.<ref name=":0" />

==רקע והכרזה==
ב-28 באפריל 2021, הכריזה דל ריי על צאת אלבום האולפן השמיני שלה, שיקרא Blue Banisters, וייצא לאור ב-4 ביולי 2021.<ref></ref> ב-20 במאי 2021, הוציאה דל ריי שלושה סינגלים הנקראים "Wildflower Wildfire", "Blue Banisters" ו-"Book Book" – כ"הקדמה ראשונית לקראת אלבום האולפן השמיני הקרוב שלה".<ref></ref><ref></ref><ref></ref>

==הרכב==
"Blue Banisters", הוא שיר בלדה,<ref></ref> בו נעשה שימוש בפסנתר.<ref></ref> השיר עצמו מאופים בווקאליות והוא הופק ונכתב על ידי גייב סיימון, מלהקת האינדי רוק קופצקי. סיימון הפיק גם שירים לזמרות-יוצרת הבריטית דואה ליפה ומקסמטון .<ref></ref>

== קרדיטים ==
כל הקרדיטים שלהלן לקוחים מטיידל.<ref></ref>
* לנה דל ריי – כתיבה, הפקה, לחן
*גייב סיימון – כתיבה, הפקה, לחן, הנדסה, מיקסינג, אורגן, פסנתר
* אדם איאן – הנדסת מאסטרינג

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|20 במאי 2021
|הזרמת מוזיקה • הורדה דיגיטלית
|פולידור • אינטרסקופ
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
Text Book

"Text Book" הוא סינגל שהוקלט על ידי הזמרת-יוצרת האמריקאית לנה דל ריי.<ref name=":0"></ref> השיר יצא לאור ב-20 במאי 2021, על ידי חברות התקליטים פולידור ואינטרסקופ, כסינגל השני מתוך אלבום האולפן השמיני שלה, Blue Banisters.<ref name=":0" />

==רקע והכרזה==
ב-28 באפריל 2021, הכריזה דל ריי על צאת אלבום האולפן השמיני שלה, שייקרא Blue Banisters, וייצא לאור ב-4 ביולי 2021.<ref></ref> ב-20 במאי 2021, הוציאה דל ריי שלושה סינגלים הנקראים "Wildflower Wildfire", "Blue Banisters" ו-"Text Book" – כ"הקדמה ראשונית לקראת אלבום האולפן השמיני הקרוב שלה".<ref></ref><ref></ref><ref></ref>

==הרכב==
"Text Book", מציג את דל ריי כבחורה השוקלת את יחסיה עם הוריה. הוא מתחיל בשורה "אני מניחה שאפשר לקרוא לזה ספר טקסט, חיפשתי את האב שרציתי בחזרה".<ref></ref> חלק ממיליותיו עוררו מחלוקת ברשתות החברתיות השונות.<ref></ref><ref></ref>

== קרדיטים ==
כל הקרדיטים שלהלן לקוחים מטיידל.<ref></ref>
* לנה דל ריי – שירה, כתיבה, הלחנה
* גבה סימון – כתיבה, שירת רקע, הפקה, הלחנה, גיטרה אקוסטית, בס, תכנות תופים, הנדסה, גיטרה, כלי מקלדת, כלי הקשה, פסנתר, אפקטים קוליים, סינת' בס
* מלודי פרי – שירת רקע
* דין ריד – הפקה, הנדסה, מיקסינג
* זאק דוז – הפקה
* גגרג לאיז – גיטרת בריטון, פדאל סטיל
* דארן וייס – תופים
* גריפין צורף – תופים
* ג'ון קונגלטון – הנדסה
* ג'ון שר – הנדסה
* מאי לייש – הנדסה
* אדם איאן – הנדסת מאסטרינג

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|20 במאי 2021
|הזרמת מוזיקה • הורדה דיגיטלית
|פולידור • אינטרסקופ
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
Wildflower Wildfire

"Wildflower Wildfire" הוא סינגל שהוקלט על ידי הזמרת-יוצרת האמריקאית לנה דל ריי.<ref name=":0"></ref> השיר יצא לאור ב-20 במאי 2021, על ידי חברות התקליטים פולידור ואינטרסקופ, כסינגל שלישי מתוך אלבום האולפן השמיני שלה, Blue Banisters.<ref name=":0" />

==רקע והכרזה==
ב־28 באפריל 2021, הכריזה דל ריי על צאת אלבום האולפן השמיני שלה, Blue Banisters, וייצא לאור ב-4 ביולי 2021.<ref></ref> ב-20 במאי 2021, הוציאה דל ריי שלושה סינגלים הנקראים "Wildflower Wildfire", "Blue Banisters" ו-"Book Book" – כ"הקדמה ראשונית לקראת אלבום האולפן השמיני הקרוב שלה".<ref></ref><ref></ref><ref></ref>

==הרכב==
"Wildflower Wildfire", צוין בזכות ההבדל בינו לבין עבודתו הקודמת של דל ריי באלבומיה הקודמים, Norman Fucking Rockwell! ו-Chemtrails over the Country Club, תוך שהמפיק ג'ק אנטונוף לא השתתף בהפקתו. במקום זאת, הופק השיר על ידי מפיק ההיפ הופ האמריקאי מייק דין. השיר עצמו הוא בלדת פסנתר מופשטת,<ref></ref> הכוללת שימוש בתופים אלקטרוניים לקראת סופו.<ref></ref> מילות השיר מתארות את יחסיה של דל ריי עם אמה החורגת.<ref></ref>

== קרדיטים ==
כל הקרדיטים שלהלן לקוחים מטיידל.<ref></ref>
* לנה דל ריי – שירה, כתיבה, לחן
* מייק דין – הפקה, כתיבה, לחן, הנדסת מיקסינג, מיקסינג, כלי מקלדת
* סייג סקולפילד – כתיבה, לחן, הנדסה
* שון סולימאר – כתיבה, לחן, הנדסה

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|20 במאי 2021
|הזרמת מוזיקה • הורדה דיגיטלית
|פולידור • אינטרסקופ
|style="text-align:center;"|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שהופקו על ידי מייק דין
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
קישהודוש

קישהודוש (בהונגרית: Kishódos) הוא כפר זעיר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית קישהודוש קטנה משמעותית בעשרות השנים האחרונות, מ-87 תושבים בשנת 1990 עד 78 תושבים בשנת 2020.

הכפר ואזורו מיושבים לסירוגין כבר מהמאה ה-13.

==יהודי קישהודוש==
יהודים חיו בקישהודוש בתקופות זמן שונות. בשנת 1944 נרצחו מבני הקהילה בשואה.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|18
|853
|-
|1910
|7
|
|-
|1920
|3
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
דין שיווק וקליה

דין שיווק וקליה בע"מ היא רשת שיווק למכירת פיצוחים, פירות יבשים, תבלינים ורטבים, המפעילה כ-160 דוכני מכירה במרכולים בישראל.
== היסטוריה ==
החברה הוקמה בפברואר 1997 על ידי שמעון ששון. משנת 2000 מנהל אותה יגאל אלל, חתנו של ששון. החברה מוכרת במותגים "ששון הקולה" ו"ששון שוק", ובעבר שימש אות גם המותג "הקולה מבגדד". בשנת 2005 רכשה החברה מחברת רמדיה את חברת "שקדיה גבע תעשיות", שהוקמה על ידי קבוצת גבע ועסקה אף היא בשיווק פיצוחים ופירות יבשים. בשנת 2011 הועברו משרדי החברה, וכן המפעל ששכן בקבוצת גבע, לאזור התעשייה מודיעין. בינואר 2020 רכשה החברה את מפעל החמוצים "בית השיטה תעשיות" מחברת אסם השקעות תמורת כ-55 מיליון ש"ח.

במאי 2021 הפעילה החברה כ-160 דוכני מכירה, במותג "ששון שוק", במרכולים של רשתות השיווק שופרסל (כ-120 דוכנים), יוחננוף, ויקטורי, אושר עד ומחסני השוק. בדוכנים אלה נמכרים פיצוחים, פירות יבשים וממתקים בתפזורת, והחברה משלמת לרשת המרכולים עמלה בשיעור מסוים מהכנסותיה. בנוסף נמכרים מוצרים ארוזים של החברה במדפי המרכולים, במותגים "ששון הקולה" ו"שקדיה". החברה מייצרת גם את המותג הפרטי לפיצוחים ופירות יבשים של רשת רמי לוי שיווק השקמה. החברה מוכרת תבלינים ורטבים במותג "אהרוני" (על שם השף ישראל אהרוני).

במאי 2015 חייב בית הדין האזורי לעבודה בתל אביב את החברה בתשלום פיצויים, משום שפגעה בהתארגנות עובדיה בהסתדרות. נפסק שהחברה תפצה את ההסתדרות ב-55 אלף ש"ח, את יו"ר ועד הפעולה של העובדים - ב-35 אלף שקל ושני עובדים נוספים שלקחו חלק בהתארגנות ופוטרו - ב-5,000 ש"ח כל אחד.

באוגוסט 2020 רכשה קרן פימי 50% מחברת דין שיווק וקליה. 

==קישורים חיצוניים==
* 
* 
* 

==הערות שוליים==

קטגוריה:רשתות שיווק בישראל
קטגוריה:חברות מזון ישראליות
קטגוריה:ישראל: חברות שהוקמו ב-1997
גשר נחל שקמה

גשר נחל שקמה או גשר הרכבת הוא גשר שעובר מעל נחל שקמה, וממוקם בסמוך לשמורת הטבע פורה. הוא אחד מהגשרים הרבים שנבנו בידי העות'מאנים ב-1916 ברחבי הנגב המערבי כתשתית להנחת מסילת הרכבת מנחל שורק לקוסיימה. מסילת רכבת זו איפשרה מעבר כוחות ואספקה רבים דרומה כדי לתמוך במאמץ הטורקי לכבוש את תעלת סואץ בתקופת המערכה על סיני וארץ ישראל במלחמת העולם הראשונה. בפועל, בניית המסילה הושלמה עד ניצנה שם הקימו הטורקים מחנה לוגיסטי גדול. לאחר ניצחון הבריטים במערכה על הגנת תעלת סואץ הם החלו לבנות מסילה מקבילה לאורך החוף. במאי 1917 חיבלו הבריטים במסילה הטורקית במספר נקודות מדרום לבאר שבע והטורקים לא השתמשו במסילה מדרום לעיר ואף פירקו אותה לטובת מיזמים צבאיים אחרים. 

מבנה הגשר היה בעל קשתות והיה עשוי מאבן בדומה לגשרים נוספים שנבנו במסגרת פרויקט מסילת הרכבת בנגב.

בתקופת המנדט הבריטי היווה הגשר חלק מקו דמשק באר שבע עד שנת 1927 אז הופסק השימוש בקו משתי סיבות: רוחב המסילה העות'מאנית שהיה צר בכ-40 ס"מ מהסטנדרט הבריטי וחוסר כדאיות עקב דלילות האוכלוסייה. לאחר שהופסק השימוש ברכבת הוסרו מסילות הרכבת מן הגשר, חלק מחומרי הגלם שמהם נבנה הגשר נבזזו על ידי מקומיים לצורך בניית בתים באזור. ב-1956 נחנכה מסילת הדרום לבאר שבע שעברה במסלול מזרחי למסלול המקורי של הרכבת העות'מאנית. 

אי תחזוקת הגשר ושדידת אבני האומנות והכנפיים ערערו את יציבות הגשר עם השנים ובשנת 1970 הוא התמוטט במהלך שיטפון בנחל שקמה. כיום נותרו מן הגשר רק חלקיו הסמוכים לגדות הנחל.

== קישורים חיצוניים ==

*[https://www.mshikma.co.il/trail/gesher-rakevet/ אתר מרחב שקמה]-אתר האינטרנט של שמורת הטבע.
*[https://meyda.education.gov.il/files/noar/shmuratpora.pdf חוברת של"ח של משרד החינוך]- חוברת המכילה מידע על המסלול והאזור בו הגשר ממוקם.

קטגוריה:הנגב: גשרים
קטגוריה:המסילה המזרחית ההיסטורית
קטגוריה:אתרי מורשת במחוז דרום
שקמה
קטגוריה:שביל ישראל
חנה פניכל

חנה פניכל, לבית היילבורן (Johanna Fenichel; 21 באוקטובר 1897, ברלין, גרמניה- 12 באוקטובר 1975) הייתה פסיכולוגית ילדים ופסיכואנליטיקאית גרמניה-יהודיה.

==קורות חיים==
חנה פניכל, הידועה גם בשם האנה, נולדה בברלין לארנסט היילבורן, מנהל AEG ואמהּ, אנטוני היילבורן. היא הוסמכה לעבודה סוציאלית בשנת 1916 לאחר שלמדה בבית ספר פרטי בשם ספרינגלשן (Sprengelschen) בברלין. לאחר שנים שבהן הועסקה כעובדת סוציאלית, היא עבדה במסגרת האוניברסיטה הטכנית בברלין, שם קיבלה מאוחר יותר את הדוקטורט בכימיה בשנת 1932. כעבור שנה עברה לפריז ושם המשיכה בלימודיה. שנה נוספת לאחר מכן היא עברה לפראג, שם הייתה חלק מהאגודה הפסיכואנליטית של פראג, ושם הכירה את בעלה לעתיד, אוטו פניכל. <ref>https://www.geni.com/people/Dr-Hanna-Fenichel/6000000031504489362</ref>

בשנת 1938, קודם לנישואיה, היגרה היילבורן ללוס אנג'לס, קליפורניה, שם הפכה לחברה בקבוצת המחקר הפסיכואנליטי של לוס אנג'לס. התמחתה בפיתוח ולימודים בגיל הרך, כמו גם בניתוח הוראה. הייתה חברה מובילה במכון הפסיכואנליטי בלוס אנג'לס.<ref name="Fisher2018"></ref> חקרה ילדים מגיל שמונה עשרה חודשים עד חמש שנים, במטרה לאפיין את הדרך בה הם פועלים, מגיבים וחושבים.

בשנת 1940 נישאה לאוטו פניכל. ב־12 באוקטובר 1975 נפטרה מסרטן בברנטווד, לוס אנג'לס, קליפורניה.

לאחר מותה, הוקם "מרכז חנה פניכל" על ידי החברה והמכון הפסיכואנליטי של סן דייגו. תכלית התוכנית היא "ליצור קהילה מטפחת שתומכת בתחושת העצמי המתפתחת של כל ילד ובתשוקה המולדת ללמידה [...] באמצעות סביבה עשירה בגירויים חברתיים, חינוכיים ואומנותיים.<ref>[http://www.hannafenichel.com/ Hanna Fenichel Center for Child Development]</ref>

== עבודות ==
פניכל כתבה עבודות מעמיקות לאורך שנות הארבעים והחמישים עם הדור השני של חוקרים ופסיכואנליטיקאים פרוידיאנים. עבדה עם ריצ'רד לואנברג (Richard Loewenberg) על פרויקט אחר ויש גם להם אוסף נפרד של עבודות.
* The collected papers of Otto Fenichel (אוסף המאמרים של אוטו פניכל) בשיתוף עם דייוויד רפפורט.

בשנת 1938, חנה פניכל הציגה את המחקר שערכה בנושא הבעייתיות של קשרי אובייקטים ארכאיים, כחלק מהאגודה הפסיכואנליטית הווינאית.

== קישורים חיצוניים ==
* [http://www.cursumperficio.net/FicheAF4.html פניכל חנה]
* [http://www.hannafenichel.com/ חנה פניכל]
* 

==הערות שוליים==

קטגוריה:פסיכואנליטיקאים אמריקאים
קטגוריה:פסיכואנליטיקאים גרמנים
קטגוריה:פסיכואנליטיקאיות אמריקאיות
קטגוריה:אמריקאים שנולדו ב-1897
קטגוריה:אמריקאיות שנולדו ב-1897
קטגוריה:אמריקאים שנפטרו ב-1975
קטגוריה:אמריקאיות שנפטרו ב-1975
חנה פניכל פיטקין

חנה פניכל פיטקין (17 ביולי 1931- 6 במאי 2023)<ref name="cao">Contemporary Authors Online, s.v. "Hanna Fenichel Pitkin." Accessed March 5, 2008.</ref> הייתה תאורטיקנית פוליטית יהודייה-אמריקאית. פרופסור אמריטוס למדעי המדינה באוניברסיטת קליפורניה בברקלי. בתם של אוטו פניכל וחנה פניכל. פיטקין נולדה בברלין והיגרה לארצות הברית בשנת 1938. היא קיבלה את התואר דוקטור לפילוסופיה מאוניברסיטת ברקלי בשנת 1961. בשנת 1982 הוענק לה פרס מצוינות בהוראה מטעם אוניברסיטת קליפורניה בברקלי. <ref>[http://teaching.berkeley.edu/programs/distinguished-teaching-award/past-dta-recipients Distinguished Teaching Award], UC Berkeley</ref> היא ידועה בעיקר במחקר המכונן שלה, "מושג הייצוג", (The Concept of Representation), שפורסם בשנת 1967.

תחומי העניין המגוונים של פיטקין נעים בין ההיסטוריה של המחשבה הפוליטית האירופית מימי קדם ועד לזמנים המודרניים, דרך פילוסופיית אנליטית וניתוח טקסטואלי, וכלה בסוגיות של פסיכואנליזה ומגדר בתיאוריות פוליטיות וחברתיות.

ספריה של פיטקין הם: "מושג הייצוג" (1967), "ויטגנשטיין וצדק" (1972, 1984, 1992), ו"הון הוא אישה: מגדר ופוליטיקה במחשבתו של ניקולו מקיאוולי"(1984, 1999), בנוסף, היא כתבה מאמרים רבים וערכה כרכים עבי כרס. בשנת 1998 פרסמה את "התקפת הבלוב: מושג 'החברתי' של חנה ארנדט". מבחר רחב של כתביה נאסף ונערך ב"חנה פניכל פיטקין: פוליטיקה, צדק, פעולה" (2016).

בשנת 2003 הוענק לה פרס יוהאן סקוטה, במדעי המדינה, על עבודתה העיונית פורצת הדרך, ובעיקר על "בעיית הייצוג". היא הייתה נשואה לתאורטיקן הפוליטי ג'ון שר. חלק מתלמידיה הם תאורטיקנים פוליטיים ראויים לציון כמו דייוויד לייטן (אוניברסיטת סטנפורד), דן אבנון (האוניברסיטה העברית, ירושלים), ליסה וידן (אוניברסיטת שיקגו) ומרי ג'דיץ (אוניברסיטת נורת'ווסטרן).

== קישורים חיצוניים ==
* [http://www.annualreviews.org/doi/abs/10.1146/annurev-polisci-092514-012354 שיחה עם חנה פניכל פיטקין]

== הערות שוליים ==

קטגוריה:סגל אוניברסיטת קליפורניה בברקלי
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:סופרות יהודיות גרמניות
קטגוריה:מהגרות מגרמניה לארצות הברית
קטגוריה:חוקרי מדע המדינה אמריקאים
קטגוריה:חוקרות מדע המדינה אמריקאיות
קטגוריה:אמריקאים ממוצא גרמני-יהודי
קטגוריה:סופרות יהודיות אמריקאיות
קטגוריה:בוגרות אוניברסיטת קליפורניה בברקלי
קטגוריה:אמריקאיות שנולדו ב-1931
קטגוריה:אמריקאים שנולדו ב-1931
קטגוריה:אמריקאיות שנפטרו ב-2023
קטגוריה:אמריקאים שנפטרו ב-2023
נמל התעופה הבין-לאומי בלגורוד

נמל התעופה הבין-לאומי בלגורוד (ברוסית: Международный аэропорт Белгород) הוא נמל תעופה בינלאומי של העיר בלגורוד שברוסיה.<ref name=":0"></ref><ref></ref>

הנמל משרת מטוסי נוסעים צרי גוף (כגון: טופולב Tu-154, טופולב Tu-204, איליושין Il-76, בואינג 737) ומטוסי נוסעים רחבי גוף כמו בואינג 767. הנמל פועל 24 שעות ביממה.<ref name=":0" />

==היסטוריה==
נמל התעופה נוסד ב-30 באוגוסט 1954, ומשרת בעיקר טיסות אזוריות, ומאושר גם לטיסות שכר בינלאומיות. בסוף שנת 2014 תנועת הנוסעים בשדה התעופה הסתכמה ב-396,932 איש.<ref>http://belgorodavia.ru/news/v-2014-godu-aeroport-belgorod-vnov-na-vysote</ref>

==קישורים חיצוניים==

* 

==הערות שוליים==

בלגורוד
קטגוריה:בלגורוד
מחוז מריון (פלורידה)

מחוז מריון הוא מחוז בצפון-מרכז של פלורידה, ארצות הברית. במפקד האוכלוסין שנערך ב-2010 נמנו במחוז כ-331 אלף נפש. אוקלה היא בירת המחוז.

לאחר חכירת פלורידה על ידי ארצות הברית מספרד, המחוז הוקם בשנת 1844. הוא נקרא על שמו של פרנסיס מריון, גיבור מלחמת העצמאות של ארצות הברית. במהלך השנים שטח המחוז הוקטן תוך הקמת מחוזות חדשים בסביבה.

בשטח המחוז ממוקמות מספר אטקרציות תיירותיות לרבות מקורות מים מינרליים, יער לאומי ופארקי שעשועים.

85% מאוכלוסיית המחוז הם אמריקנים-לבנים וכ-11.5% הם אפרו-אמריקאים.

בשטח המחוז ממוקם בית הסוהר לוול, כלא נשים הגדול בארצות הברית.

== קישורים חיצוניים ==

* 

מריון (פלורידה)
קישנמן

קישנמן (בהונגרית: Kisnamény) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית קישנמן קטנה משמעותית בעשרות השנים האחרונות, מ-397 תושבים בשנת 1990 עד 275 תושבים בשנת 2020.

הכפר ואזורו מיושבים לסירוגין כבר מהמאה ה-14. ובכפר יש כנסייה שנבנתה במאה ה-15

==יהודי קישנמן==
יהודים חיו בקישנמן בתקופות זמן שונות ובמקום קיים בסמוך לבית הקברות הכללי בית קברות יהודי ובו מצבות רבות, רובן די מוזנחות. משנת 1885 הייתה הקהילה היהודית כפופה לפהרגיארמט ובשנת 1944 יחד עם רוב יהודי האזור ויהודי הונגריה נרצחו רבים מבני הקהילה בשואה.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|53
|
|-
|1880
|89
|746
|-
|1910
|44
|
|-
|1920
|48
|
|-
|1930
|43
|
|-
|1941
|37
|698
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קישפלאד

קישפלאד (בהונגרית: Kispalád) הוא כפר במחוז סבולץ'-סטמאר-ברג שבצפון מזרח הונגריה.

הכפר ואזורו מיושבים לסירוגין כבר מהמאה ה-14. בכפר הייתה כנסייה שנבנתה במאה ה-15, נשרפה ושוחזרה שוב בשנת 1903.

==יהודי קישפלאד==
יהודים חיו בקישפלאד בתקופות זמן שונות ובמקום קיים בית קברות יהודי ובו שתי מצבות של יהודים, שתיהן שבורות ודי מוזנחות. בשנת 1944 יחד עם רוב יהודי האזור ויהודי הונגריה נרצחו רבים מבני הקהילה בשואה.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|70
|
|-
|1880
|42
|860
|-
|1910
|41
|
|-
|1920
|13
|
|-
|1930
|22
|
|-
|1941
|20
|785
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
רישיון רכב (ישראל)

רישיון רכב הוא פנקס כלי הרכב, בצירוף אישור על תשלום אגרת רישיון כלי הרכב וכשירותו לתנועה, ואישור על שינוי רישום הבעלות על כלי הרכב. הרישיון תקף רק לאחר ששולמה אגרת הרישיון, וכלי הרכב עבר בהצלחה מבחן רישוי שנתי לרכב (טסט). רישיון הרכב מוסדר בפקודת התעבורה ובתקנות התעבורה.

== נתוני הרישיון ==
רישיון הרכב כולל נתונים רבים המספקים מידע מהימן ומפורט על כלי הרכב: רמת הגימור, סוג תיבת ההילוכים ומנגנונים שונים בכלי הרכב - מזגן, מנגנון ABS וכריות אוויר. תקנות התעבורה מגדירות את סיווג כלי הרכב לפי הנהוג באירופה, והוא נקבע לפי ייעוד הרכב - כמות הסעת נוסעים או הסעת מטען - לפי משקלו ולפי מספר המושבים המיועדים לנוסעים בו. בסיווג זה הנהג אינו נוסע, ומושבו אינו נספר. ברישיון הרכב מצוינת גם דרגת רישיון הנהיגה המתאימה לנהיגה ברכב מסוג זה.

== החזקת הרישיון ==
בשלהי 2018 חתם שר התחבורה והבטיחות בדרכים על ביטול התקנה המחייבת אחזקת רישיון רכב ורישיון נהיגה פיזיים בעת נסיעה ברכב פרטי. בעקבות כך, אזרח הנוהג ברכב פרטי (רכב מדרגה B), אינו חייב לשאת עימו בזמן הנסיעה ברכב את רישיון הנהיגה או רישיון הרכב. עם זאת, חלה חובה לשאת תעודה מזהה רשמית של מדינת ישראל (תעודת זהות/דרכון), תעודת ביטוח ונספחים לרישיון הנהיגה, אם קיימים.

== נהיגה ללא רישיון ==
נהיגה ללא רישיון רכב בתוקף היא אחת מעבירות התנועה הנפוצות ביותר. הענישה עליה, מלבד צבירת 6 נקודות, מתפלגת לפי פרק זמן שבו רישיון הרכב לא בתוקף: אם תוקף הרישיון פג פחות מ-4 חודשים, הקנס הוא 250 שקל, בין 4 חודשים לחצי שנה הקנס הוא 750 שקל, ואילו אם תוקף הרישיון פג יותר מחצי שנה לפני העבירה בעל הרכב יזומן לבית המשפט לתעבורה, אשר עלול להטיל על הנהג ביצוע קורס נהיגה מונעת או הארכת תקופת הצבירה לנקודות. במקרים מסוימים יכול בית המשפט גם לפסול את רישיון הנהיגה לתקופה של 3 חודשים או יותר.

== הערות שוליים ==

קטגוריה:פקודת התעבורה
קטגוריה:בטיחות בתחבורה בישראל
קטגוריה:רישוי
סמואל בל ווה

סמואל בל ווה (באנגלית: Samuel Waugh: 1814 – 1885) היה צייר פורטרטים ונופים פנורמיים אמריקני מהמאה ה-19. נושאי הדיוקן שלו כללו את הנשיא אברהם לינקולן.

== ביוגרפיה ==
הוא נולד בשנת 1814 בניו וילמינגטון, פנסילבניה, אז חלק ממחוז מרסר, פנסילבניה. על פי כמה דיווחים, אביו, ג'יימס ווה, היה חלוץ-מתנחל בניו וילמינגטון שם ניהל את חנות הכלבו הראשונה. מעט ידוע על ראשית חייו והשכלתו של סמואל. הוצע כי הוא עבד בחנות של צבעי בפיטסבורג ולקח גם שיעורי ציור אצל ג'יי אר סמית', שפרסם את עצמו כ"אמן של תיאטרון פיטסבורג".

הוא הצטרף לאחיו ג'ון בטורונטו בשנת 1833. בשנת 1834 הציג את ציוריו בתערוכת אגודת האמנים והחובבים בטורונטו שם הם נשפטו "בין הדיוקנאות הטובים ביותר".

בטורונטו הוא הפך לחברו של הצייר האמריקני הוותיק, שמקורו במחוז מרסר, ג'יימס באומן. שניהם החלו לתכנן נסיעה לרומא, איטליה, אך באומן שינה את דעתו ובמקום זאת החליט להתיישב בדטרויט, ווהו נשאר בקנדה ועבר להתגורר במונטריאול.

הוא נסע לאיטליה בסוף 1836 או בתחילת 1837 שהה ברומא ובנאפולי עד 1841 או 1842. הוא חזר לפילדלפיה שם התקיים כצייר פורטרטים ונוף מוביל.

בשנת 1849, ווה הציג בפילדלפיה את הפנורמה האיטלקית הראשונה שלו, "גרנד טור דרך איטליה", שהתבסס על רישומיו האיטלקיים. הציור הזה הפך להצלחה ונדד בערים אמריקאיות שונות במשך שש שנים. הפנורמה השנייה שלו, המתארת הפלגה מבוסטון לאיטליה, הוצגה בשנת 1854.<ref>Palmquist, Peter E., and Thomas R. Kailbourn. Pioneer Photographers from the Mississippi to the Continental Divide: A Biographical Dictionary, 1839-1865. Stanford (California): Stanford University Press, 2005, p. 615.</ref>

ב-28 בספטמבר 1885 נפטר ווה בעת ביקור אחותו בג'נסוויל, ויסקונסין.

== משפחה ==
בתו מנישואיו הראשונים לשרה לנדנהול, אידה ווה (1846-1919), הייתה ציירת דמויות עטורת פרסים, ודיוקנה של ד"ר פול ג'יי סארטיין קיבל את פרס נורמן ווה דודג' בשנת 1896 באקדמיה הלאומית. היא איירה גם ספרי ילדים שכתבה איימי אלה בלאנשארד.

אשתו השנייה, מרי אליזה יאנג ווה, הייתה ציירת מיניאטורות. בנם פרדריק ג'אד ווה (1861–1940), יליד בורדנטאון, ניו ג'רזי, זכור בעיקר כצייר ימי. נכדו, קולטון ווה, היה גם אמן, הידוע בעבודתו בציורי הקומיקס דיקי דארה. אחיינו, הנרי ווה (1835–1865), היה שחקן וצייר סצינות ונוף.

== הכרה ==
ווה היה אחד מציירי הדיוקנאות המובילים בפילדלפיה עוד בחייו והיה ידוע בארצות הברית בזכות הפנורמות האיטלקיות שלו. ווה הציג לעיתים קרובות באקדמיה לאמנויות יפות בפנסילבניה ובאגודת קרן האמנים של פילדלפיה, האקדמיה הלאומית לעיצוב בניו יורק, ובאתניאום בוסטון.

בשנת 1847 הוא הפך לחבר כבוד באקדמיה הלאומית לעיצוב ובחברה לאמנות בטורונטו.

== גלריה ==
<gallery mode="packed" heights="180">
File:Samuel Bell Waugh - Miss Jane Mercer - Google Art Project.jpg|

File:Portrait of Abraham Lincoln by Samuel Bell Waugh.jpg|

File:Portrait of Joseph R. Ingersoll by Samuel Bell Waugh.jpg|

File:Portrait of Ulysses S. Grant by Samuel Bell Waugh.jpg|

File:Portrait of Mrs. Henry D. Gilpin by Samuel Bell Waugh.jpg|

File:Portrait of Lizzie Markley Hartman by Samuel Bell Waugh.jpg|

File:Sketch of the Danish sculptor Bertel Thorvaldsen by Samuel Bell Waugh, 1838.jpg|
</gallery>
== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1814
קטגוריה:אמריקאים שנפטרו ב-1885
אדרברי

אדרברי (באנגלית: Adderbury) היא עיירה בצפון אוקספורדשייר, אנגליה. היא ממוקמת דרומית לבנברי וצפונית לאוקספורד.

== היסטוריה ==
התיישבות קיימת במקום למעלה מ-1,000 שנה. העיר העתיקה של אדרברי כללה מספר התיישבויות - אדרברי המזרחית, אדרברי המערבית, בודיקוט, ברפורד סנט ג'ון ומילטון. במהלך השנים נפרדו ההתיישבויות למעט אדרברי המזרחית והמערבית.

המבנים העתיקים ביותר שנותרו בעיירה הם כנסיית הקהילה של סנט מרי הבתולה שמתוארכת למאה ה-13<ref></ref> ואסם עתיק המתוארך למאה ה-15<ref></ref>.

== שמורת טבע אדרברי ==
בשנת 2011 קיבלו אגמי אדרברי מעמד רשמי של שמורת טבע. השמורה ממוקמת מזרחה למרכז אדרברי וכוללת שני אגמים והיערות הצמודים להם.

מינים רבים של בעלי חיים מתקיימים באגמים ומחוץ להם; בעלי הכנף במקום כוללים ברכייה, סופית, תת-משפחות שונות ממשפחת השלדגיים, מלכילון אורנים, גנובתן אירופי וסיטה<ref></ref>. במקום נצפו גם פרטים של עטלפון אירופי, בעיקר בקיץ, וכמו כן נחש מים אירופי, סנאי אפור, אייל הכרמל ומינים שונים של שפריריות, שפיריות, חפרפרות, נברנים וצפרדעים.

הצומח במקום כולל אקוניטום, פעמונית כחולה, דרדר הכותנה (מין של חוחן), חרדל השדה, קיסוס, נזמית, אצבעונית, זכריני, מורן שסוע עלים ורוד, גרניון הארגמן, גזר הגינה, אלנוס, מילה, אשור, שקד, אדר, אלון, דולב וערבה<ref></ref>.

== ריקוד מוריס ==
ריקוד מוריס הוא ריקוד אנגלי קבוצתי מסורתי המלווה במוזיקה, ולעיתים כולל שימוש במקלות, חרבות ופריטים אחרים. קיימות עדויות כתובות המתארכות את הריקוד לשנת 1448. מקור הריקוד הוא ככל הנראה בריקודים אירופיים של המאה ה-15, בהם המשתתפים לבשו תלבושות צבעוניות ומפוארות בעלות שרוולים ארוכים מאוד שעליהם פעמונים. היו קיימים שני סגנונות ריקוד - ריקוד סולו של אדם בודד, וריקוד קבוצתי מסביב לרקדנית, או רקדן בבגדי אשה.

מקור השם הוא במילים Moorish או Morisco (כינוי משפיל שמשמעותו "מורים קטנים")

הריקוד התפתח והשתנה עם השנים, ובמאה ה-18 היה הריקוד נפוץ מאוד בדרום-מזרח אנגליה. מכיוון שלא היה ביכולת הרוקדים להרשות לעצמם בגדים מפוארים, הסתפקו בלבוש רגיל שהוספו לו סרטים ארוכים ופרחים. הריקוד זכה להצלחה אך במאה ה-19 איבד מהפופולריות שזכה לה עד שגווע בשנת 1880 לערך<ref></ref>.

בשנת 1975 החלו שני תושבי אדרברי, בריאן שפרד וטים רדפורד, להשיב לחיים את הריקוד. הריקוד נלמד בבתי ספר למחול באזור, ואף נקבע יום מיוחד כ"יום הריקוד" ל-23 באפריל. ביום הריקוד מתקבצים רקדנים ממדינות שונות כדי להתחרות זה בזה<ref></ref>.

בשנת 2011 יצא הסרט הדוקומנטרי Way of the Morris המתאר את הריקוד<ref></ref>.

== קישורים חיצוניים ==

* 
* [http://historyofadderbury.co.uk/george-norris-gallery תמונות מהיסטוריית אדרברי]
* [https://themorrisring.org/tradition/adderbury ריקוד מוריס] באתר https://themorrisring.org

== הערות שוליים ==

קטגוריה:אוקספורדשייר
קטגוריה:אנגליה: ערים
קישסקרש

קישסקרש (בהונגרית: Kisszekeres) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית קישסקרש קטנה משמעותית בעשרות השנים האחרונות, מ-603 תושבים בשנת 1990 עד 509 תושבים בשנת 2020.

הכפר ואזורו מיושבים לסירוגין כבר מהמאה ה-11. בכפר הייתה כנסייה שנבנתה במאה ה-15 ויש בה רהיטים מהמאה ה-13.

==יהודי קישסקרש==
יהודים חיו בקישסקרש בתקופות זמן שונות ובמקום קיים בית קברות יהודי ובו מצבות של יהודים, בית הקברות יחסית מטופח אך רוב המצבות בו שבורות. בשנת 1944 יחד עם רוב יהודי האזור ויהודי הונגריה נרצחו רבים מבני הקהילה בשואה.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|11
|
|-
|1880
|43
|482
|-
|1910
|33
|
|-
|1920
|32
|
|-
|1930
|25
|
|-
|1941
|22
|624
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
דובי וינרוט

יהושע ישכר דב (דובי) וינרוט (נולד בכ"ג בתמוז ה'תש"ם, 7 ביולי 1980) הוא עורך דין, רואה חשבון וסופר חרדי ישראלי.

==ביוגרפיה==
נולד בתש"ם ליעקב ולגיטל רייזל (ג'יזל) וינרוט, הוא הבן הרביעי מתוך שישה. למד בישיבת היישוב החדש, בישיבת איתרי ובישיבת מיר. שירת כמורה חייל.

הוסמך לרואה חשבון והתמחה במשרד ארנסט אנד יאנג (E&Y) ולאחר מכן הוסמך לעורך דין והתמחה במשרד טולצ'ינסקי. עבד במשרד של אביו ולימים התמנה לשותף.

הוציא לאור ספרים רבי מכר - שני ספרי ילדים וספר למבוגרים.

מתפעל דף פייסבוק פעיל עם קרוב ל-13,000 עוקבים.

בהלווייתו של חיים ולדר הספידו ואמר שנרצח על ידי התקשורת,<ref></ref> בהמשך חזר בו מההספד. ב-15 במרץ 2022 שודר בתוכנית "המקור" תחקיר שבו נטען כי דובי וינרוט היה מעורב ב"הסכמי השתקה" שחתם חיים ולדר עם נפגעות. וינרוט הגיב וטען כי עמד לצדו של ולדר עד התחקיר ב"מקרה אחד בלבד".

==חיים אישים==

היה נשוי לחני פיגנבלט. לבני הזוג נולדו שלושה ילדים. התאלמן בנובמבר 2017.

==ספריו==
* מגנט של אהבה, (יחד עם רחל בולטון) ישראל תשע"ז, הוצאת דרור אדם.
* בארץ החיות: חיות מספרות על עצמן, בני ברק תשע"ו, הוצאת חיים ולדר.
* בארץ החיות 2, ישראל 2017, הוצאה עצמית.
* מחר השמש תזרח, ישראל 2021, הוצאת ידיעות ספרים.
* Animals speak : stories that help children share their feelings, ניו יורק, 2016, הוצאת פלדהיים.

==קישורים חיצוניים==

* 
* 
* 
* 
* 
* 
* 
* 
* 

== הערות שוליים ==

קטגוריה:עורכי דין ישראלים
קטגוריה:סופרים חרדים ישראלים
קטגוריה:בוגרי ישיבת היישוב החדש
קטגוריה:בוגרי ישיבת איתרי
דובי וינרוט
קטגוריה:ישראלים שנולדו ב-1980
נמל התעופה הבין-לאומי אנאפה

נמל התעופה הבין-לאומי אנאפה (ברוסית: Международный аэропорт Анапа) הוא נמל תעופה בינלאומי של העיר אנאפה שברוסיה.

==היסטוריה==
שדה התעופה הוקם ב-1934. נמל התעופה כלול באופן קבוע ב"רשימת שדות התעופה העמוסים ביותר ברוסיה"<ref>[https://nonews.co/directory/lists/other/busiest-airports-russia]</ref>.

במרץ 2016 החלה בנייתו של טרמינל חדש, אשר יקבל לאחר מכן את כל הטיסות הפנימיות, והטרמינל הישן, שיעבור שחזור, יקבל טיסות בינלאומיות. עבודות הבנייה העיקריות הסתיימו בינואר 2017. הפתיחה של הטרמינל החדש התקיימה ב-12 ביולי 2017<ref>[https://aaq.aero/about-airport/press/news/press-reliz-mezhdunarodnogo-aeroporta-anapa-imeni-v-k-kokkinaki-o-47-letii-so-dnya-osnovaniya/]</ref>.

==קישורים חיצוניים==

* 

==הערות שוליים==

אנאפה
קטגוריה:חבל מנהלי קרסנודאר
ג'ייקוב ריצ'רדס

ג'ייקוב ריצ'רדס (באנגלית: Jacob Richards; 1773 – 20 ביולי 1816) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס ה-1 של מדינת פנסילבניה.<ref name=":0"></ref>

== ביוגרפיה ==
ריצ'רדס נולד ליד העיר צ'סטר שבפנסילבניה, בשנת 1773. הוא למד תואר ראשון באוניברסיטת פנסילבניה, וסיים שם את לימודיו בשנת 1791. לאחר מכן למד משפטים ובשנת 1795, התקבל למשרד עורכי דין והחל לעבוד בפילדלפיה. ריצ'רדס שירת בצבא ארצות הברית בדרגת קולונל.<ref name=":0" />

ריצ'רדס נבחר לקונגרס השמיני של ארצות הברית מטעם המפלגה הדמוקרטית-רפובליקנית, ולאחר מכן גם נבחר לקונגרס התשיעי והעשירי.<ref name=":0" />

לאחר התפטרותו מהקונגרס, חזר לעבוד בעריכת דין.<ref name=":0" />

ריצ'רדס נפטר במקום מגוריו, סמוך לצ'סטר, בשנת 1816.<ref name=":0" />

==קישורים חיצוניים==
* 

== הערות שוליים ==

קטגוריה:חברי בית הנבחרים של ארצות הברית מפנסילבניה
קטגוריה:בוגרי אוניברסיטת פנסילבניה
קטגוריה:עורכי דין אמריקאים במאה ה-18
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1773
קטגוריה:אמריקאים שנפטרו ב-1816
הקללה של לונו

הקללה של לונו (באנגלית: The Curse Of Lono) הוא ספר מאת הסופר האמריקאי האנטר ס. תומפסון המתאר את חוויתיו בהוואי ב-1980. לאחר שפורסם ב-1983, הספר נשאר בהדפסה רק למשך תקופה קצרה. בשנת 2005 הוא הודפס שנית במהדורה מוגבלת; 1000 עותקים ממוספרים הודפסו וכל אחד מהם נחתם על ידי תומפסון ועל ידי המאייר ראלף סטידמן. כיום הספר זמין במהדורת כריכה קשה.

== עלילה ==
הספר נפתח במכתב מעורך המגזין ריצה (Running) המופנה לתומפסון ומבקש ממנו לסקר את המרתון בהונולולו ב-1980, באומרו כי המרתון הוא גם "הזדמנות טובה לקחת חופשה"; תומפסון מבקש ממאייר הספר וחברו הטוב ראלף סטדמן להתלוות אליו. במהלך הטיסה הוא פוגש אדם בשם אקרמן, הנראה כי הוא בעל קשרים לרשת סוחרי סמים בהוואי. תומפסון מסקר את המרתון בסגנון הכתיבה האופייני לו המוכר בשם "גונזו" או ניו ג'ורנליזם, משלב את חוויותיו האישיות עם הסיקור הכללי.

לאחר המרתון תומפסון עובר לגור בחלקת חוף שכורה בחוף קונה שבהוואי יחד עם סטדמן ומשפחתו. מזג האוויר העגום מחמיר והם נכלאים בביתם בגלל גלי ענק. סטדמן ומשפחתו מתרגזים על תנאי המקום ושבים לאנגליה. מאוחר יותר תומפסון ואקרמן נפגשים שנית ויוצאים למסע דיג, שבסופו תומפסון תופס דג חרב ענקי אותו הוא מכה למוות עם אלת קרב סמואית. סירת הדיג חוזרת למזח כשתומפסון צועק בניצחון, "אני לונו!" בהתייחסו ל, האל העתיק של ילידי הוואי, דבר המרגיז את תושבי המקום ובגינו נשלח תומפסון להתחבא בעיר המקלט.

הסיפור נקטע לפעמים לכדי קטעים מתוך הספר "המסע האחרון של קפטן ג'יימס קוק" של ריצ'רד האף, המספר את סיפורו של אדם המגיע לחופי הוואי ונתפש על ידי הילידים כאל, גלגול נשמות של האל לונו, ובסופו של דבר נרצח על ידיהם לאחר שמשך יתר על המידה את קבלת הפנים שלו על האי ונותר שם זמן רב מדי.

== הסרט ==
בנובמבר 2017 פורסם כי סטיב פינק עתיד לביים את הסרט על פי תסריט של ג'יי. די. רוזן. ההפקה הייתה אמורה להתחיל ב-2018.<ref></ref>

== ראו גם ==
* הפולמוס ההיסטוריוגרפי על מותו של ג'יימס קוק

== לקריאה נוספת ==
תומפסון, האנטר ס. הקללה של לונו; טשן, 2006 (מסת"ב: 3-8228-4897-2)

== הערות שוליים ==
ג'ון אליסון (פוליטיקאי)

ג'ון אליסון (5 באוגוסט 1812 – 23 במרץ 1878) היה פוליטיקאי אמריקאי, שכיהן כחבר המפלגה הוויגית בבית הנבחרים של ארצות הברית מטעם מחוז הקונגרס ה-20, ולאחר מכן ה-23, של מדינת פנסילבניה.<ref name=":0"></ref>

== ביוגרפיה ==
אליסון נולד בפנסילבניה, בשנת 1812, לחבר בית הנבחרים של ארצות הברית, ג'יימס אליסון. אליסון למד משפטים, ולאחר מכן התקבל למשרד עורכי דין, אך במקום לעבוד כעורך דין, פתח מפעל כובעים.<ref name=":0" />

בין השנים 1846–1847, ובשנת 1849, כיהן אליסון כחבר בית הנבחרים של פנסילבניה.<ref name=":0" />

בשנת 1850, אליסון נבחר לבית הנבחרים של ארצות הברית מטעם המפלגה הוויגית, אך ב-1852 לא היה מועמד. בשנת 1854, הוא נבחר מחדש לבית הנבחרים של ארצות הברית, אך בשנת 1856, החליט שלא להתמודד.<ref name=":0" />

לאחר שפרש מבית הנבחרים ומהמפלגה הוויגית, החל לעבוד במפלגה הרפובליקנית.<ref name=":0" />

ב-3 באפריל 1869 מונה אליסון לרשם האוצר במחלקת האוצר של ארצות הברית, תפקיד אותו מילא עד מותו. אליסון נפטר בשנת 1878, ונקבר בעיר הולדתו.<ref name=":0" />

==קישורים חיצוניים==
* 
* 

== הערות שוליים ==

קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הוויגית
קטגוריה:חברי המפלגה הרפובליקנית (ארצות הברית)
קטגוריה:אמריקאים שנולדו ב-1812
קטגוריה:אמריקאים שנפטרו ב-1878
קלצ'ה

קלצ'ה (בהונגרית: Kölcse) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית קלצ'ה עלתה משמעותית במפנה המאה ה-21, מ-1,460 תושבים בשנת 1990 עד 1,402 תושבים בשנת 2020.

הכפר והאזור הסובב לכפר מיושבים לסירוגין החל מהמאה ה-14.

==יהודי קלצ'ה==
יהודים חיו בקלצ'ה בתקופות זמן שונות ובמקום קיים בסמוך לבית הקברות הכללי בית קברות יהודי ובו מצבות רבות, רובן די מוזנחות.

באפריל 1944 גורשו לכפר יהודים מפילשד ומסטמארצ'קה, משם גורשו כל היהודים לגטו במאטסלקה והוחזקו במקום בתנאים קשים יחד עם 17,000 יהודי המחוז. במאי 1944 גורשו למחנה ההשמדה אושוויץ.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|18
|
|-
|1880
|85
|1,018
|-
|1910
|84
|
|-
|1920
|66
|
|-
|1930
|47
|
|-
|1941
|43
|1,256
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
אקסמל דויטשלנד

אקסמל דויטשלנד (בגרמנית: XMal Deutschland), הייתה להקת רוק גותי וגל חדש מהמבורג, גרמניה. הלהקה פעלה בין השנים 1980 ל -1990 ובתחילתה הורכבה כמעט כולה מנשים. אף על פי שרוב שירי הלהקה נכתבו בגרמנית הלהקה הצליחה יותר דווקא מחוץ לגרמניה ובעיקר באיים הבריטים.

== הקמה ==
אקסמל דויטשלנד הוקמה בשנת 1980 על ידי אניה הובה (שירה), מנואלה ריקרס (גיטרה), פיונה סנגסטר (קלידים), ריטה סימונסן (גיטרה בס) וקארו (קרולינה) מיי (תופים).

הסינגל הראשון שלהם, "Schwarze Welt" (עולם שחור), יצא כעבור שנה בלייבל ZickZack של אלפרד הילסברג. בתקופה זו הוחלפה ריטה סימונסן על ידי וולפגנג אלרברוק. בשנת 1982 הוציאה הלהקה את הסינגל "Incubus Succubus".<ref>אקסמל דויטשלנד, [http://www.unruhr.de/musik/revue/35-xmald-anja-huwe הסבל שלך הוא התשוקה שלי]. ביוגרפיה. (בגרמנית)</ref>

בעוד שהקהל הגרמני היה פחות פתוח ללהקה בהתחלה, מסע ההופעות בבריטניה בו חיממה הלהקה את ההרכב הסקוטי קוקטו טווינס הובילה לחוזה הקלטות עם הלייבל העצמאי 4AD. אלבום הבכורה שלהם, Fetisch (פ'טיש) והסינגלים "Qual" (סבל) ו"אינקובוס סוקובוס II" יצאו בשנת 1983 ועשו רושם על סצנת האינדי בבריטניה, אף על פי שהלהקה שרוב שירי הלהקה היו בגרמנית.

אחרי הסינגל "Reigen" והאלבום "Tocsin" (רעל) שיצאו לאור בשנת 1984 יצאה הלהקה לסיבוב הופעות עולמי בשנת 1985.

"Tocsin" הגיע למקום 86 במצעד האלבומים בבריטניה.ה- EP ברצף היה למעשה מהדורה מחודשת של שדרן הרדיו ג'ון פיל, שהוקלט במקור ב־30 באפריל 1985, ושודר ב־13 במאי 1985.<ref>[https://www.youtube.com/watch?v=ZEknjDwtGbE Xmal Deutschland - Peel Session 1985]</ref> הלהקה הייתה מופע פותח של להקת החונקים בקונצרט בוומבלי ארנה, לונדון, כמו גם בכל סיבוב ההופעות שלהם בבריטניה.

אלבום ההמשך "Viva" הוקלט בהמבורג ויצא בשנת 1987 אך גרר גל עזיבות מהלהקה, שלאחריו הפך המפיק הנרי סטארוסט לקלידן וקורט קרס למתופף.

ב-1989 יצא האלבום Devils\, לראשונה עם טקסטים באנגלית וממנו יצאו לרדיו הסינגלים "Dreamhouse" ו- "I'll Be Near You". בנוסף לשירה באנגלית, צליל הלהקה התמתן מעט.

הלהקה הופיעה כמה הופעות חיות בשנת 1990 לפני שהתפרקה בסופו של דבר באותה שנה. הסולנית אניה הובה החלה לעסוק באמנות פלסטית ויצירותיה הוצגו במספר תערוכות.<ref>[https://anjahuwe.com/ אניה הובה] אתר אמנית</ref><ref>Hamburger Abendblat [https://www.abendblatt.de/kultur-live/article107630851/Auf-den-Punkt-gekommen-Bilder-von-Anja-Huwe.html Auf den Punkt gekommen] - Bilder von Anja Huwe, 19 בינואר 2010</ref>

== דיסקוגרפיה ==
* 1983: Fetisch
* 1984: Tocsin
* 1987: Viva
* 1989:Devils

== קישורים חיצוניים ==

* [https://post-punk.com/viva-xmal-deutschland-a-history-and-interview-with-anja-huwe/ ראיון עם הסולנית אניה הובה] באתר פוסט פאנק. 
* [https://www.youtube.com/watch?v=g2TgnJutfPs Meet The Artist: Anja Huwe] - boesner.tv

==הערות שוליים==

קטגוריה:להקות גל חדש
קטגוריה:להקות שהוקמו בשנת 1980
נמל התעופה חרברובו

נמל התעופה הבינלאומי חרברובו (ברוסית: Международный аэропорт Храброво) הוא נמל תעופה בינלאומי של מחוז קלינינגרד, רוסיה.

==היסטוריה==
נמל התעופה ממוקם 20 ק"מ צפונית מזרחית למרכז קלינינגרד. הקיבולת המרבית של שדה התעופה היא 1,250 נוסעים בשעה<ref>https://kgd.aero/airport/info/</ref>.

זהו שדה תעופה משותף - בנוסף לתעופה אזרחית, הוא משמש את תעופת משרד ההגנה של הפדרציה הרוסית, שירות הביטחון הפדרלי של הפדרציה הרוסית, המשרד למצבי חירום והגנה אזרחית והמשמר הלאומי של רוסיה.

==קישורים חיצוניים==

* 

==הערות שוליים==

חרברובו
קטגוריה:קלינינגרד
ויוה מריה!

ויוה מריה! (בצרפתית: !Viva Maria) הוא סרט הרפתקאות צרפתי משנת 1967, בבימויו של לואי מאל, עם בריז'יט בארדו וז'אן מורו בתפקידים ראשיים.

התסריט נכתב על ידי לואי מאל וז'אן-קלוד קרייר והוא מתאר שתי בחורות בשם מריה שמחוללות מהפכה בארץ במרכז אמריקה בתחילת המאה ה-20.

ז'אן מורו זכתה בפרס באפט"א לשחקנית הזרה הטובה ביותר.

בריז'יט בארדו הייתה מועמדת לפרס באפט"א לשחקנית הזרה הטובה ביותר.

==תקציר העלילה==
מריה מהוני פיצג'רלד (בריז'יט בארדו) היא בתו של אנרכיסט אירי. כבר מגיל צעיר היא מצטרפת אליו לפיצוצי מטרות בריטיות ברחבי אירופה. בשנת 1907 הם מפוצצים גשר במדינת סן מיגואל במרכז אמריקה אך אביה נהרג באש חיילים והיא מצליחה להימלט ולהגיע ללהקת קרקס נודד של רודולפו הגדול (רודולפו ברוק).

שם היא פוגשת במריה (ז'אן מורו), זמרת ורקדנית שבת הזוג שלה התאבדה בגלל אהבה נכזבת והיא משכנעת את מריה האירית להצטרף אליה.

שתי המריות מופיעות בקטעי שירה, ריקוד ובעיקר בסטריפטיז ומשלהבות את הגברים הספרדים המיוחמים המשלמים בעד הכניסה גם בתרנגולות..

סאן מיגואל נשלטת בידי דיקטטור (חוסה אספינוסה)ולידו העריץ העשיר, האכזר והמושחת רודריגז (קרלוס לופז מוקטזומה). רודריגז מדכא את האיכרים המסכנים המשועבדים לו. הוא גר באחוזה מפוארת ובה יש גם חשמל המופעל על ידי סיבוב של גלגל גדול על ידי האיכרים המסכנים. כשהם מסובבים לאט, אור החשמל מתעמעם וחוזר לנורמלי לאחר שהוא יורה לעברם והם מחישים את הגלגל.

אנשיו של רודריגז תוקפים את האיכרים שהכריזו מרד בראשות פלורס (ג'ורג' המילטון). הם קושרים את פלורס למוט עץ ומובילים אותו לאחוזת רודריגז בכוונה להוציאו להורג. בדרך הם תוקפים ושובים את אנשי הקרקס ובהם שתי המריות שרודריגז חושק בהן.

מריה (ז'אן מורו) מתאהבת בפלורס. בלילה מצליחים אנשי הקרקס להשתלט על השומרים ומשחררים את כולם כאשר שתי המריות מפעילות מקלע ויקרס נגד חייליו של רודריגז וקוצרות בהם. פלורס נפצע קשה מיריה של רודריגז, מובל לכפר ומת שם. מריה מצליחה להלהיב את הכפריים והם אוספים נשק ומתחילים מרד נגד רודריגז והדיקטטור.

מריה האירית מפוצצת מתקנים של הדיקטטור. רכבת עמוסה בחיילים וכלי נשק נתקלת במכשול שעשוי מנחיל דבורים. הדבורים עטות על החיילים שבורחים לנהר ואז משתלטים המורדים על הרכבת.

הכומר הראשי (פרנסיסקו רגורה) שהוא בן בריתו של הדיקטטור נפגש עם המריות ומסיח את דעתן ובאותה שעה חוטפים אותן הכמרים שלו, מביאים אותם לאחוזת רודריגז מנסים לענות אותם במכשירי האינקוויזיציה שאינם פועלים ומתכוונים להוציאן להורג. ברגע האחרון מסתערים המורדים בקריאות מריה מריה, מצילים אותם ומחסלים את רודריגז ואנשיו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ז'אן מורו
|מריה I
|זמרת ורקדנית
|-
|בריז'יט בארדו
|מריה או'מלי (מריה II)
|זמרת ורקדנית
|-
|ג'ורג' המילטון
|פלורס
|מורד
|-
|קלאודיו ברוק
|רודולפו הגדול
|בעל קרקס
|-
|קרלוס לופז מוקטזומה
|רודריגז
|רודן מקומי
|-
|חוסה אנחל אספינוסה
|דיקטטור
|הדיקטטור של סן מיגואל
|-
|פרנסיסקו רגורה
|הכומר הראשי
|
|}

==קישורים חיצוניים==

*[https://www.youtube.com/watch?v=r6-nQ14u-Po&t=22s קדימון לויוה מריה!], באתר יוטיוב
*[https://www.youtube.com/watch?v=9ojTWiXt-3I מורו ובארדו בקטע של שירה, ריקוד וסטריפטיז], באתר יוטיוב
*[https://www.tcm.com/tcmdb/title/17835/viva-maria#overview ויוה מריה!], באתר TCM
קטגוריה:סרטי 1965
קטגוריה:סרטי הרפתקאות
קטגוריה:סרטי יונייטד ארטיסטס
קטגוריה:סרטי פעולה צרפתיים
קטגוריה:סרטי קומדיה
קטגוריה:סרטי קרקס
קטגוריה:סרטים בצרפתית
קטגוריה:סרטים צרפתיים
קטגוריה:סרטים שצונזרו בארצות הברית
ג'יימס אליסון (פוליטיקאי)

ג'יימס אליסון (באנגלית: James Allison; 4 באוקטובר 1772 – 17 ביוני 1854) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס ה-16 של מדינת פנסילבניה. אביו של ג'ון אליסון.<ref name=":0"></ref>

== ביוגרפיה ==
אליסון נולד סמוך לעיר אלקטון שבמרילנד, בשנת 1772. בשנת 1774, עבר עם הוריו למחוז וושינגטון שבפנסילבניה. באוניברסיטה, למד משפטים, ובשנת 1796, התקבל למשרד עורכי דין והחל לעבוד במחוז וושינגטון.<ref name=":0" />

בשנת 1803, עבר להתגורר במחוז ביבר.<ref name=":0" />

בין השנים 1803–1809, שימש אליסון כעורך דין בנושא תביעות במחוז מגוריו, מחוז ביבר.<ref name=":0" />

אליסון נבחר לקונגרס ה-18 של ארצות הברית, ולאחר מכן גם לקונגרס ה-19, מטעם המפלגה הדמוקרטית-רפובליקנית. אליסון התפטר מהקונגרס ב-26 באוגוסט 1825, וחזר לעבוד בתור עורך דין עד שנת 1848, אז יצא לפנסיה.<ref name=":0" />

אליסון נפטר במחוז מגוריו, מחוז ביבר, בשנת 1854, ונקבר בבית העלמין בעירו.<ref name=":0" />

==קישורים חיצוניים==
* 
* 

== הערות שוליים ==

קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית מפנסילבניה
קטגוריה:עורכי דין אמריקאים במאה ה-18
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1772
קטגוריה:אמריקאים שנפטרו ב-1854